Diari Oficial de la Generalitat Valenciana


Sumari del DOGV 5305, del 18-07-2006 (2006/8594)

DECRET 105/2006, de 14 de juliol, del Consell, pel qual s'inclou en el Catàleg de Forests d'Utilitat Pública de la Província de València la forest Solana y Barranco Lucía, situada al terme municipal d'Alcublas i propietat de l'ajuntament.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5305

Data del DOGV
:   18-07-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/8594


Data del document
:   14-07-2006

Organisme emissor
:   Conselleria de Territori i Habitatge

Tipus de document
:   Decret

Anàlisi jurídica

 Descriptors 

:   * Alcublas
    * muntanya de l'estat

DECRET 105/2006, de 14 de juliol, del Consell, pel qual s'inclou en el Catàleg de Forests d'Utilitat Pública de la Província de València la forest Solana y Barranco Lucía, situada al terme municipal d'Alcublas i propietat de l'ajuntament. [2006/M8594]  
De conformitat amb el que disposen els articles 16 i 18 de la Llei 43/2003, de 21 de novembre, de forests, i els articles 11, 13 i 26 del Reglament de la Llei 3/1993, de 9 de desembre, de la Generalitat, Forestal de la Comunitat Valenciana, aprovat pel Decret 98/1995, de 16 de maig, del Consell, s'ha instruït el corresponent expedient de declaració d'utilitat pública i inclusió en el Catàleg de Forests d'Utilitat Pública de la Província de València de la forest denominada Solana y Barranco Lucía, s'han justificat plenament les circumstàncies que el motiven i s'ha adoptat acord pel Ple de l'Ajuntament d'Alcublas, segons el qual este presta la conformitat a l'informe redactat per a la inclusió en el Catàleg de forests d'utilitat pública de la forest Solana y Barranco Lucía, per la qual cosa cal dictar el corresponent decret.   
Per raó d'això, a proposta del conseller de Territori i Habitatge i amb la deliberació prèvia del Consell, en la reunió del dia 14 de juliol de 2006,  
DECRETE  
Article 1  
Es declara d'utilitat pública la forest denominada Solana y Barranco Lucía, propietat de l'Ajuntament d'Alcublas, amb una superfície de 382,23 ha., que correspon a les parcel·les 16, 27, 40, 49 i 50 del polígon 2 del cadastre.  
Article 2  
S'inclou en el Catàleg de Forests d'Utilitat Pública de la Província de València la forest Solana y Barranco Lucía, amb el número 180, de la forma següent:  
Província: València.  
Partit judicial: Llíria.  
Terme municipal: Alcublas.  
Nom: Solana y Barranco Lucía.  
Número: 180.  
Pertinença: Ajuntament d'Alcublas.  
Límits: nord, finques particulars; est, finques particulars; sud, forest d'utilitat pública V109 Peña Parda, terme municipal d'Andilla; i oest, província de Castelló.  
Cabuda total: 382,9703 ha.  
Cabuda pública: 382,23 ha.  
Disposició final  
El present decret tindrà efectes des de l'endemà de la publicació en el Diari Oficial de la Generalitat.  
Contra el present decret, els interessats poden interposar recurs contenciós administratiu en el termini de dos mesos comptadors a partir de l'endemà de la publicació d'aquest decret en el Diari Oficial de la Generalitat, davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposa l'article 10 i concordants de la Llei Reguladora de la Jurisdicció Contenciosa Administrativa.  
Tot això sense perjudici de la interposició del recurs potestatiu de reposició davant el Consell, en el termini d'un mes des de l'endemà de la publicació del present decret en el Diari Oficial de la Generalitat, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.   
Castelló de la Plana, 14 de juliol de 2006  
El president de la Generalitat,  
FRANCISCO CAMPS ORTIZ  
El conseller de Territori i Habitatge,  
ESTEBAN GONZÁLEZ PONS